**SPECIALIEJI SOCIALINĖS GLOBOS NAMAI „TREMTINIŲ NAMAI“**

**TARYBOS POSĖDŽIO PROTOKOLAS**

**2014 12 22 Nr. 5**

 **VILNIUS**

Posėdžio pirmininkė: Levita Kaveckienė

 Posėdžio sekretorė: Viktorija Vaineikytė

DALYVAUJA: Globos namų tarybos nariai: G. Mielkienė, T. Pleikienė, J. Markevičienė, A. Čepukienė, G. K. Remeikaitė

Svečiai: direktorė J. Bielskienė

DARBOTVARKĖ:

1. Įvykdytų darbų aptarimas, globos namų tarybos pirmininkės L. Kaveckienės veiklos ataskaita
2. Einamieji klausimai

SVARSTYTA: 1. Įvykdytų darbų aptarimas, globos namų tarybos pirmininkės L. Kaveckienės veiklos ataskaita. Įvykdytų darbų aptarimas: globos namų tarybos narė T. Pleikienė pristatė įvykdytus ankstesniame posėdyje aptartus darbus: naujos pavėsinės Tremtinių namų kieme atidarymo renginys, Visų Šventųjų dienos minėjimas, išvyka į Vilniaus paveikslų galeriją, poetinis ruduo Tremtinių namuose, Anykščių politinių kalinių ir tremtinių choro viešnagė, susitikimas su politiku Remigijumi Šimašiumi, Lietuvos kariuomenės dienos minėjimas, Vytės Nemunėlio pradinės mokyklos mokinių kalėdinės programos pristatymas, susitikimai su poetais Rimvydu Stankevičiumi bei Algiu Jakštu, klasikinės muzikos koncertas, Tremtinių namų gyventojo Adolfo Ajonio šimtmečio minėjimas.

Globos namų tarybos pirmininkė L. Kaveckienė pristatė savo veiklos ataskaitą: gyventojų pageidavimų, atsiliepimų analizę.

Globos namų tarybos narė G.K. Remeikaitė išsakė pageidavimą dietistei dėl garnyro smulkinimo. Pageidaujama daržoves smulkinti ne iki vientisos masės.

Socialinė darbuotoja V. Vaineikytė supažindino gyventojus su artėjančiais renginiais: dalyvavimas Kūčių vakarienėje, Kalėdinių giesmių rytmetys, Laisvės gynėjų dienos – sausio 13-osios – minėjimas.

NUSPRĘSTA :

1. Pagal galimybes atsižvelgti į gyventojų pasiūlymą dėl specialaus garnyro smulkinimo. Atsakinga B. Vežanienė
2. Supažindinti gyventojus su artėjančiais renginiais. Atsakinga I. Lukošaitytė, V. Vaineikytė, L. Kaveckienė

SVARSTYTA: 2. Einamieji globos namų klausimai. Direktorė J. Bielskienė priminė tarybos nariams Lietuvos Respublikos socialinių paslaugų įstatymo pakeitimus, pagal kuriuos nuo 2015 m. sausio mėnesio keisis mokėjimo už socialinę globą tvarka asmenims, kuriems ilgalaikė socialinė globa pradėta teikti iki 2007 m.

NUSPRĘSTA :

1. Konsultuoti gyventojus dėl apmokėjimo už socialinę globą tvarkos pasikeitimų. Atsakingos socialinės darbuotojos V. Vaineikytė, V. Čeplinskienė, E. Kazlauskienė.

Posėdžio pirmininkė: Levita Kaveckienė

Posėdžio sekretorė: Viktorija Vaineikytė